cyanic-selkie/wikianc huggingface dataset:
Bernt Hågensen
Hågensen var ordfører i Lierne kommune 1988–1991 og vararepresentant til Stortinget fra Nord-Trøndelag 1997–2005, og møtte i 21 dager på Stortinget. Han var leder i Nord-Trøndelag Arbeiderparti 1998–2002, og støttet åpent Jens Stoltenberg i lederstriden mot Thorbjørn Jagland, noe som tvang Hågensen til å frasi seg gjenvalg som fylkesleder. I en tid var Hågensen fungerende styreleder i Nord-Trøndelag Elektrisitetsverk.
Siden midten av 2000-tallet har han vært bosatt i Oslo-området og arbeidet i bygge- og anleggsbransjen. Hågensen var jernbinder og hovedverneombud i ingeniør- og entreprenørselskapet Reinertsen før han var med på å etablere byggevarefirmaet Nordic Basalt.
Maribel Blanco
Maribel Blanco (født 12. januar 1969) er en spansk tidligere triatlet.
Hun representerte landet sitt under Sommer-OL 2000 i Sydney, der hun ble nummer 24.
Erika Molnar
Erika Molnar (født 15. juli 1976) er en ungarsk tidligere triatlet.
Hun representerte landet sitt under Sommer-OL 2000 i Sydney, der hun ble nummer 23.
Solapex
Solapex, eller apex av solens retning , refererer til den retningen som solen ferdes med hensyn til det lokale Ruhesystemet. Dette må ikke å forveksles med solens tilsynelatende bevegelse gjennom stjernebildet Dyrekretsen, som er illusorisk – denne foreslåtte bevegelse er faktisk forårsaket av jordens bane rundt solen.
Den generelle retningen av solens apex er sørvest for stjernen Vega nær stjernebildet Hercules. Det er flere koordinater for solens apex. De visuelle koordinater (som fås ved visuell observasjon av den tilsynelatende bevegelsen) er rett oppstigning (RA) 18:28:0 og deklinasjon (dec) på 30 ° Nord (i galaktiske koordinater: 56,24 ° lengdegrad, 22,54 ° breddegrad). Den radioastronomiske posisjonen er RA 18:03:50.2 og 30°00′16.8″ (galaktiske koordinater: 58,87 ° lengdegrad, 17,72 ° breddegrad).
Solens hastighet mot solapex er ca. 16,5 km/s. Denne hastigheten må ikke å forveksles med banefarten til Solen rundt galaksens senter, som er ca 220 km/s og er inkludert i bevegelsen til det lokale Ruhesystemet. Solens bevegelse i Melkeveien er også mer komplisert enn vi kanskje umiddelbart tror.
Arten og omfanget av solens bevegelse ble først demonstrert av William Herschel i 1783.
Solens antapex, motsatt retning av solens apex, ligger nær stjernen Zeta Canis Minoris.
Indslev Bryggeri
Indslev Bryggeri er i Indslev ved Nørre Aaby på det vestlige Fyn. Det åpnet første gang i 1897 under navnet Bryggeriet Heimdal. I 1944 skiftet det navn til Indslev Bryggeri, men i 1953–1955 het det Bryggeriet Juelsminde.
Indslev Bryggeri produserte hvidtøl og brus til landbefolkningen på Fyn. Hvidtøl og brus ble kjørt ut til gårdene og dessuten solgt direkte fra bryggeriet, blant annet som stakitøl.
Hvidtølproduksjonen stoppet i 1973, da salget var falt i takt med at landbruket ble automatisert, og færre menn på gårdene drakk hvidtølet. Brusproduksjonen fortsatte imidlertid helt frem til 1990, da bryggeriet stengte. Deretter har det blant annet vært brukt som kunsthall.
Indslev Bryggeri gjenåpnet med ny eier i april 2006. Det nyåpnede bryggeriet har spesialisert seg på produksjon av hveteøl, og alt ølet de produserer er fremstilt med hvetemalt.
Ugly Duck
Indslevs produksjon under eget merkenavn er begrenset til hveteøl, men i 2012 startet man produksjon av en rekke forskjellige øltyper under merkenavnet Ugly Duck. Indslev / Ugly Duck ble kåret til årets danske bryggeri 2012 av forbrukerorganisasjonen Danske Ølentusiaster.
Tachograf
En tachograf, også kalt fartsskriver, er et instrument som registrerer hastigheter for et kjøretøy mens det beveger seg. Den vanligste formen i dag, registrerer elektronisk på en databrikke, slik at avlesning skjer på en datamaskin med kortleser og dertil egnede programmer.
Eldre varianter består av en laserpenn som merker av hastigheten på en skive. Skiven snurrer rundt slik at alle bevegelser blir registrert. Etter 24 timer er skiven kommet til utgangspunktet, og skal erstattes med en ny.
Instrumentet er i Norge påbudt for kjøretøyer som registreres med totalvekt over 3 500 kg inklusive nyttelast. Unntak kan gjøres dersom kjøringen bare foregår over kortere perioder eller innen begrenset område. Skiven brukes primært for å registrere om sjåfører har overholdt pålagt hviletid. Tachografen er ofte utstyrt slik at det kommer fram meldinger om snarlig pause til sjåføren. I desember 2006 ble det innført påbud om digital fartsskriver i alle nye kjøretøy som omfattes av reglene.
Fartsskriver må ikke forveksles med speedometer som bare viser den hastigheten et kjøretøy har i øyeblikket.
Vertical Man
Vertical Man er det ellevte studioalbumet til Ringo Starr. Den kom seks år etter det forrige soloalbumet, Time Takes Time, og etter turnering med Ringo Starr & His All-Starr Band. Starr hadde i tillegg vært opptatt med The Beatles Anthology.
Albumet er laget i hovedsak som et samarbeid mellom Starr, medprodusent Mark Hudson og medlåtskriverne Dean Grakal og Steve Dudas. Låtene ble spesiallaget for å matche Ringos styrke og stemmeleie. Ringo selv uttalte at albumet utviklet seg fra enkelt til stadig mer komplisert utover. I Vertical Man samarbeidet Starr også delvis med Alanis Morisette og Scott Weiland. De var ikke alene, også George Harrison, Paul McCartney, Brian Wilson, Ozzy Osbourne, Steven Tyler og Tom Petty dukket opp.
VG ga albumet terningkast 3.
Tørnquist Show
Tørnquist Show er et norsk talkshow og humorprogram med Einar Tørnquist som ble produsert og lagt ut på VGTV fra 2012 til 2014. Programmet ble produsert av Monster Media. I programmet hadde Tørnquist en hovedgjest samt to co-programledere som varierte. Programmet ble også vist på tv-kanalen MAX.
Jorge Zarif
Jorge Zarif (født 30. september 1992) er en brasiliansk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 20.
Under Sommer-OL 2020 i Tokyo som ble arrangert i 2021, ble han nummer 14.
Sykloide
Sykloide er en matematisk kurve som beskrives av et punkt på en sirkel som triller langs en rett linje med jevn hastighet. Den har vært kjent fra antikken og beundret både for sin form og geometriske egenskaper. Ut fra måten den genereres består den av uendelig mange og like buer langs en rett linje. Hvor to buer møtes, har kurven en spiss. Ut fra dens form trodde man i lengre tid at den var en halv ellipse.
Galileo Galilei var en av de første som prøvde å studere denne kurven nøyere. Det var han som ga den navnet sykloide, og han prøvde å bestemme arealet under en bue. Dette inngikk i planer han hadde for å bygge broer med en slik form. Han tegnet kurven på et materiale og skar så bort alt bortsett fra stoffet under buen. Ved å veie dette stykket materiale og sammenligne vekten med vekten av den genererende sirkelen laget av samme materiale, fant han at arealet under sykloidebuen var tre ganger så stort som sirkelarealet.
Historie
De matematiske egenskapene til kurven interesserte den franske matematiker Gilles de Roberval som arbeidet i kretsen rundt den kjente pater Marin Mersenne. I 1634 kunne han ved et geometrisk argument bevise at Galileis resultat for arealet under en sykloidebue var eksakt riktig. Samtidig fant han en elegant metode til å bestemme tangent til kurven i hvert punkt. Disse resultatene ble videre diskutert av Descartes og Blaise Pascal. De gjorde det også mulig for Christiaan Huygens i 1659 å konstruere en mer nøyaktig klokke hvor pendelen svingte langs en sykloidebue.
Lignende studier ble også utført i England hvor den berømte arkitekt Christopher Wren brukte sykloidebuer i sine byggverk. Rundt 1660 klarte han å beregne lengden av en slik bue. Igjen ble dette gjort ved rent geometriske metoder da moderne matematiske analyse ennå ikke var kjent. Men i 1686 kunne Gottfried Leibniz skrive ned ligningen for sykloiden. Sammen med den nye differensialregningen som han var med å etablere, kunne nå disse egenskapene ved kurven beregnes mer direkte.
Sykloiden viste seg også i 1696 å gi løsningen av brakistokronproblemet. Det går ut på å finne den banen som en partikkel må følge for å bevege seg raskest mulig uten friksjon fra et punkt til et lavere punkt under påvirkning av tyngdekraften. I praksis var dette problemet allerede løst av Huygens over tredve år tidligere.
Matematiske egenskaper
I et kartesisk koordinatsystem (x,y) med y -aksen rettet oppover, kan sykloiden parametrisk beskrives ved de to ligningene
De tilsvarer koordinatene til punktet P  på den genererende sirkelen med radius a som ruller på x-aksen. Vinkelen φ  angir hvor langt den har rullet. Fra figuren ser man at x-koordinaten til dette punktet er linjestykket OB minus den horisontale projeksjonen av den roterende radius CP med lengde a. Da rullingen til sirkelen forutsettes å skje uten glidning, er lengden av den rette linjen OB lik lengden av sirkelbuen BP, det vil si aφ. Og da projeksjonen av radius er a sinφ, er  x-koordinaten gitt ved differensen a(φ - sinφ). På samme måte er y-koordinaten gitt ved radius a minus den vertikale projeksonen av linjestykket CP, det vil si a(1 - cosφ).
Sirkelen starter å rulle med φ = 0  som tilsvarer punktet (x = 0, y = 0)  på sykloiden. Den har sitt første maksimum y = 2a  når φ = π  og sin første spiss når φ = 2π  der y = 0 igjen. Sirkelen har da trillet en strekning 2π a  som er lik dens omkrets.
Tangenter
Et punkt P  på sykloiden har en tangent som går gjennom toppunktet T  til den genererende sirkelen. Dette kan forklares ved at sirkelen også roterer om basepunktet B slik at linjen BP  er normal til sykloiden og dermed også normal til tangenten i punktet P. Trekanten BPT er derfor rettvinklet og linjen BT  er en diameter i sirkelen. Det betyr at vinkelen θ  som tangenten danner med y-aksen, er halvparten av sentralvinkelen φ  som angir hvor langt sirkelen har trillet.
Herav følger igjen at θ = φ/2. Huygens benyttet disse egenskapene til tangenten til å vise at evoluten til sykloiden er en annen, identisk sykloide. Denne spesielle egenskapen gjorde han praktisk bruk av i sine mer nøyaktige urverk. På lignende vis er evolventen til kurven også en sykloide.
Buelengde
Lengden av en sykloidebue fra en spiss til den neste er gitt ved det vanlige integralet for buelengde
etter igjen å ha brukt den trigonometriske identiteten 1 - cosφ = 2 sin2(φ/2). Buelengden er dermed fire ganger lengre enn diameteren til den genererende sirkelen.
Areal
På samme måte er arealet under denne sykloidebuen gitt ved integralet
Da π a2 er arealet til sirkelen, bekrefter dermed dette resultatet som Galileo fant ved direkte målinger.
Generaliserte sykloider
Sykloiden tilhører klassen av rullekurver som er beskrevet ved et punkt på en sirkel som ruller på en annen kurve. I dette enkleste tilfellet ruller den på en rett linje.
Av interesse er også de kurver som fremkommer når sirkelen ruller på en annen sirkel som ligger fast. Skjer rullingen på utsiden, fremkommer en episykloide, mens en hyposykloide blir generert ved innvendig rulling.
En annen, lignende klasse av kurver beskrives av et punkt på en rullende sirkel når punktet ikke ligger på dennes periferi. Når den faste kurven da er en rett linje, fremkommer en trokoide. På samme måte som for episykloiden, vil man på dette vis generere en epitrokoide når den rullende sirkel beveger seg på en fast sirkel. Den opptrer i gresk astronomi der planetenes bevegelse ble forklart ved at de roterte på episykler som igjen beveget seg på en fast sirkel.
Oleksij Borysov
Oleksij Borysov (født 1. juni 1983) er en ukrainsk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 19.
State Highway 1 (New Zealand)
State Highway 1 eller SH1  er den viktigste State Highway i New Zealand. Langs den 2033 kilometer lange strekningen går veien gjennom regionene Northland, Auckland, Waikato, Manawatu-Wanganui, Wellington, Marlborough, Canterbury, Otago og Southland. Veien begynner ved Cape Reinga, i den ytterste norden av New Zealand, og går deretter via Auckland, Hamilton, Taupo, Wellington, Picton, Christchurch Dunedin og Invercargill til Bluff, i den ytterste syden av landet.
Andrei Toader
Andrei Rareș Toader (født 26. mai 1997) er en rumensk friidrettsutøver som konkurrerer i kulestøt.
I 2021 tok han en 26. plass for Romania i kulestøt under Sommer-OL 2020 i Tokyo og kvalifiserte seg derfor ikke til finalen. s lengste støt var på 19,81 m.
State Highway 1 (New Zealand)
Motorveier
Deler av SH1 er utbygd til motorvei eller ekspressvei. Det dreier seg om følgende traséer:
Lesping
Lesping innebærer en feilaktig uttale av konsonanten s, som da ikke uttales med sin skarpe lyd uten enn mer hvesende, nøyaktig motsvarende engelske th. Lesping beror på at tungen ligger feilplassert, som er for langt fremskutt imot eller imellom tennene, i stedet for å holde den på tilstrekkelig avstand for å få en full s-lyd. Benevningen brukes også informalt om ustemt dental frikativ som betegnes. Lyden er stort sett identisk som en lespet s, men til forskjell fra lesping er det ikke en feilaktig uttale, uten en egenskap av språket. Lyden forekommer i engelsk, spansk og islandsk.
Kynnsjøen
Kynnsjøen er en innsjø i Elverum kommune. Sjøen flyter sammen med Baksjøen, Svenskebekksjøen og Renmyrsjøen, kun adskilt av smale sund. Norges vassdrags- og energidirektorat regner dette som én innsjø. Vassdraget egner seg godt for padling.
I sjøen finnes det ørret, abbor, gjedde, mort og laue.
Zikirti
Zikirti eller Zikirtu (også: Zikirta, Zikurti, Zekertu) var et oldtidskongedømme (750-521 f.Kr.) i nordlige Zagros, bestående av den østligste del av Stor-Mannae. Geografisk tilsvarer det de moderne fylker Takab og Shahindej i nordvestre Iran.
Befolkningen i Zikirti identifiseres vanligvis med de iranske sagartianere som nevnes av Herodot.
Football League 3. divisjon sør 1921–1922
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Evelyn Williamson
Evelyn Williamson (født 30. august 1971) er en newzealandsk tidligere triatlet.
Hun representerte landet sitt under Sommer-OL 2000 i Sydney, der hun ble nummer 22.
Angelina (navn)
Angelina er et kvinnenavn dannet som en kjæleform av Angela, som betyr «engel». Navnet er vanlig i mange land over hele verden.
Etymologi
Angelina er en opprinnelig spansk og italiensk kjæleform av Angela, som har opprinnelse i latinske angelus, «engel». Dette ordet har igjen opprinnelse i det greske angelos (αγγελος), «budbringer».
Utbredelse
Angelina er kjent brukt i Sverige fra 1816 og i Norge fra 1882.
I Sverige var navnet mest brukt i 1980-årene og i USA i 1910- og 1920-årene og igjen fra slutten av 1990-årene.
Angelina har navnedag i Polen, Russland og Finland.
Angelina er i dag et vanlig navn i mange land over hele verden.
Kjente personer med navnet
Personene i listen er ordnet kronologisk etter fødselsår.
Joelle Franzmann
Joelle Franzmann (født 29. desember 1978) er en tysk tidligere triatlet.
Hun representerte landet sitt under Sommer-OL 2000 i Sydney, der hun ble nummer 21.
Saksomkostninger
Saksomkostninger er omkostninger for den rettslige prosessen ved sivile tvistemål og straffesaker som parter i saken kan bli pådømt å dekke.
Ved et sivilt søksmål vil ofte den tapende part dømmes til å erstatte motpartens saksomkostninger i sin helhet eller delvis, men ikke alltid.
Ved straffesaker kan den domfelte bli dømt til å erstatte den offentlige påtalemyndighets saksomkostninger i en viss grad, men ofte er beløpet man dømmes til å dekke i saksomkostninger i straffesaker av mer symbolsk størrelse og langt mindre enn de reelle kostnadene det offentlige har hatt.
Ved fastsettingen av saksomkostninger i sivile saker vil det legges vekt på i hvor stor grad den som taper et sivilt søksmål har hatt en rimelig grunn til å reise sak eller bestride motpartens sak (hvor sterk vedkommendes sak stod seg rettslig).
Windorah
Windorah er et tettsted i fylket Barcoo i delstaten Queensland i Australia. Navnet kommer fra de lokale aboriginenes ord for «stor fisk». Ved folketellingen i 2006 hadde Windorah 158 innbyggere. Byen ble grunnlagt i 1880 ved en kvegrute.
Windorah ligger rundt 40 kilometer sør for samløpet mellom elvene Thomson og Barcoo, som danner den vidt forgreinete Cooper Creek. Windorah blir kalt «hjertet i Channel Country» og er et stoppested for reisende på vei til Birdsville, Bedourie, Longreach og steder lenger vest.
Sau- og kvegdrift er hovednæringen i området, men i det siste har også olje og gassvirksomhet blitt utviklet i området. Mange av innbyggerne arbeider også i offentlig virksomhet, og med vedlikehold av Dingogjerdet.
Ernest Marini
thumb|Ernest Marini og [[Lillebil Ibsen i Prima Ballerina ved Mayol-teatret i 1921.Ernest Rude]] Ernest Marini (død 1967) var en engelsk-italiensk danser som gjestet Norge. Han var eneste brite som ble med i den kjente Ballets Russes og danset med Anna Pavlova (1881–1931) omkring 1915. Ti år senere var han engasjert i Kristiania der han drev danseopplæring, såvel som var sentral i de få oppsetninger som fantes den gang. I 1921 var han partner med Lillebil Ibsen (1899–1989) i oppsetningen av «Prima ballerina» ved åpningen av Mayol-teatret tidlig i 1921. Den neste oppsetning var Fokines «Carneval», der man foruten Rita Zalmani også finner en av Marini's elever, den debuterende Per Aabel som fikk være med da Ibsen skulle ha barn (Tancred). Hjemme i London introduserer han året etter Aabel for ballettmaestroen Enrico Cecchetti (1850–1928) for å lære etter Cecchetti-metoden. I 1929 figurerer Marini i programmet for Chat Noir. Han døde 76 år gammel.
Digital Addressable Lighting Interface
Digital Addressable Lighting Interface (DALI) er en åpen standard for nettverksbasert lysstyring i bygninger, og er spesifisert i IEC-standardene IEC 62386 og IEC 60929. Standarden skal sikre at utstyr fra forskjellige produsenter vil fungere sammen. DALI anses som en etterfølger til 0-10 V lysstyrningssystem, og er et åpent alternativ til flere proprietære protokoller.
Varemerkene DALI, DALI-2 og D4i eies av lysindustrialliansen Digital Illumination Interface Alliance (DiiA). Varmemerket er tillatt å bruke på enheter som overholder test- og sertifiseringskravene til DiiA.
Sammenlignet med KNX er DALI ansett for å være bedre egnet for dimming, og kan integreres med KNX via et grensesnitt.
Helge Keilen
Bakgrunn
Helge Hellebust Keilen er sønn av Aud Odny Hellebust og John Ludwig Keilen, og vokste opp på Løvstakksiden i Bergen sammen med broren, musikklærer Ronny Hellebust Keilen. Etter avbrutte jusstudier og jobb som frilanser for NRK Hordaland i Bergen, startet Keilen i 1971 som journalist i Bergens Arbeiderblad (BA) og siden som næringslivsjournalist i Morgenavisen frem til 1977.
Forfatter
Som 18-åring startet Keilen i 1966 blues- og jazzklubben Club ESP, som i flere år holdt til i de gamle museumslokalene til Schøtstuene i Bergen. På midten av 1970-tallet etablerte og ledet han de populære Fredagskveldene på Fløirestauranten i Bergen, der store artister som Leif Juster, Oluf, Stutum, Harald Heide-Steen jr., Arve Opsahl og Nora Brockstedt underholdt. I 1975 debuterte Keilen som forfatter med barneboken Muldvarpen Mulligan og vennene hans. I 1976 gav han ut barneboken Bakeren og feieren. Samme året ble albumet Bakeren og feieren sluppet, med melodier av Ove Thue og sangtekster av Keilen. LP-platen ble nominert til Spellemannprisen i 1976. Året etter ble ungdomsbøkene Den kidnappede popstjernen og Farlig spill i Manchester utgitt. Ungdomsboken Flykaprerne ble utgitt i 1979. Han har også laget og fremført sanger til NRK Barnetimen og sangtekster til melodier av Benny Borg.
Keilen har skrevet teksten til sangen «Her kommer Statsraad Lehmkuhl», en sang til skoleskipet med samme navn. Videre var han ansvarlig for idé og tekst til TV-serien om Knoffen, som gikk på NRK Fjernsynet i 1981 med Lothar Lindtner i hovedrollen. Han har gjennom årene publisert flere hundre smådikt på Instagram under vignetten «kvitterdikt», illustrert av den danske tegneren Niels Poulsen.
Senere karriere
Fra 1977 jobbet Keilen som frilanser og var blant annet ansvarlig for jubileumsboken til Bergen Bank sitt 125-årsjubileum. Han var ogsp redaktør av tidsskriftet til Bergens Kjøpmannsforening. I 1981 stiftet han forlaget Vest Inform AS, som senere ble Offshore Media Group AS. Han var ansvarlig for etableringen av avisene Bergens Expressen og Næring i Vest, samt magasinene Kystmagasinet, Maritime Business og Offshore & Energi.
Keilen har jobbet som redaktør i norsk oljebransje siden 1982, og har som majoritetseier i Offshore Media Group AS etablert, arrangert og ledet over 70 norske og engelskspråklige petroleum- og energikonferanser – blant andre konferansen Offshore Technology Days (OTD).
I 1999 etablerte Keilen og sønnen Erlend nettstedet offshore.no, med portrettintervjuer med ledere innen næringsliv og politikk. Nettstedet ble i 2013 solgt til Mediehuset Schibsted. I 2017 ble Offshore Media Group største eier i oljenettstedet Petro.no.
Privatliv
Keilen har tre barn: Erlend, Peter og Henriette. I februar 2017 giftet han seg med sin samboer gjennom mer enn 20 år, Christine «Tine» Gude Petterson.
Silvia Gemignani
Hun representerte landet sitt under Sommer-OL 2000 i Sydney, der hun ble nummer 20.
Oppreisningserstatning
Oppreisningserstatning er en form for erstatning for tort og smerte av ikke-økonomisk art. I straffesaker kan domfelte i tillegg til en fengsels- eller forvaringsstraff dømmes til å betale oppreisningserstatning til fornærmede i saken. Oppreisningserstatningen utmåles skjønnsmessig som en engangssum, og vilkårene fremgår av skadeserstatningsloven § 3-5. Oppreisningserstatning ble tidligere kalt tort og svie eller tort og smerte (tort kommer fra latin og betyr skade, urett eller forulempelse).
Peanos aksiomer
Behovet for en formalisert aritmetikk ble ikke verdsatt før arbeidet til Hermann Grassmann, som i 1860-årene viste at mange aritmetiske fakta kunne utledes fra mere grunnleggende kjennskap til etterfølger-operasjonen og matematisk induksjon. Charles Sanders Peirce gav en aksiomatisering av aritmetikk med naturlige tall i 1881. I 1888 foreslo Richard Dedekind en samling av aksiomer for tallene, og i 1889 publiserte Peano mer presist formulerte versjoner av disse aksiomene i boken «Aritmetikkens prinsipper ved en ny metode» (Latin: Arithmetices principia, nova methodo exposita).
Peanoaksiomene inneholder tre typer påstander. Det første aksiomet erklærer eksistensen av minst ett element i mengden «tall». De neste fire er generelle påstander om equality; I moderne fremstillinger blir disse ofte ikke tatt med som en del av Peanoaksiomene, men heller betraktet som aksiomer i den «underliggende logikken». De neste tre aksiomene er first-order er påstander om naturlige tall som uttrykker fundamentale egenskaper ved etterfølgeroperasjonen. Det niende og siste aksiomet er en second order påstand som uttrykker prinsippet for matematisk induksjon over de naturlige tallene. Et svakere første-ordenssystem som kalles Peanoaritmetikk fås ved å eksplisitt legge til symboler for addisjon og multiplikasjon, og erstatte det niende aksiomet med et førsteordens aksiomskjema.
Aksiomene
Da Peano formulerte sine aksiomer, var språket til matematisk logikk i sin barndom. Systemet for logisk notasjon som han skapte for å presentere aksiomene ble ikke populært, selv om det underligger den moderne notasjonen for elementrelasjonen (∈, som kommer fra Peanos ε) og logisk implikasjn (⊃, som kommer fra Peanos omvendte 'C'.) Peano var nøyaktig med å trekke et skarpt skille mellom matematiske og logiske symboler, noe som da var uvanlig i matematikk; et slikt skille ble først innført i Begriffsschrift av Gottlob Frege, publisert i 1879. Peano kjente ikke til Freges arbeider, og gjenskapte sitt logiske apparat helt uavhengig. Han baserte dette på arbeidene til Boole og Schröder.
Peanoaksiomene definerer de aritmetiske egenskapene til naturlige tall, vanligvis representert som en mengde mengde N eller \mathbb{N}. signatur (et formelt språks ikke-logisk symboler) for aksiomene inkluderer et konstant symbol 0 og et unært funksjonssymbol S.
Konstanten 0 blir antatt å være et naturlig tall:
De neste fire aksiomene beskriver likhet og relasjoner. Siden de er logisk gyldige i førsteordenslogikk med likhet, blir de ikke betraktet som en del av peanoaksiomene i moderne fremstillinger. Resten av aksiomene definerer aritmetiske egenskaper ved de naturlige tallene. Mengden av naturlige tall antas å være lukket under en envaluert (eller unær) «etterfølger» funksjon S.
Peanos opprinnelige formulering av aksiomene brukte 1 istedenfor 0 som det «første» naturlige tallet. Dette valget er vilkårlig, ettersom aksiom 1 ikke tillegger konstanten 0 noen spesielle egenskaper. Men, siden 0 er (det additive) identitetselementet i aritmetikk, så starter de fleste moderne formuleringene av peanoaksiomene fra 0. Aksiom 1 og 6 definerer en unær representasjon av de naturlige tallene: tallet 1 kan representeres som S(0), 2 as S(S(0)) (som også er S(1)), og, generelt, ethvert naturlig tall n som et resultat av n gangers repetert anvendelse av funksjonen S til 0, skrevet som Sn(0). De neste to aksiomene definerer egenskapene til denne representasjonen.
Aksiomene 1, 6, 7 og 8 impliserer at mengden av naturlige tall inneholder de ulike elementene 0, S(0), S(S(0)), og videre at {0, S(0), S(S(0)), …} ⊆ N. Dette viser at mengden av de naturlige tallene er en uendelig mengde. Men, for å kunne vise at N = {0, S(0), S(S(0)), …}, så må det vises at N ⊆ {0, S(0), S(S(0)), …}; dvs, det må vises at alle naturlige tall er inkludert i {0, S(0), S(S(0)), …}. For å kunne gjøre dette trengs det et tilleggsaksiom, som enkelte ganger kalles induksjonsaksiomet. Dette aksiomet gir oss en metode for å kunne tenke om mengden av alle de naturlige tallene.
Induksjonsaksiomet kan formuleres slik:
I Peanos opprinnelige formulering er induksjonsaksiomet et second-order axiom. Det er nå vanlig å erstatte dette annenordensprinsippet med et svakere first-order induksjonsskjema. Det er viktige forskjeller mellom førsteordens og andreordens-formuleringene, som diskutert i avsnittet Modeller under.
Aritmetikk
Peanoaksiomene kan utvides med operasjonene addisjon og multiplikasjon og den vanlige lineære ordningen på de naturlige tallene N. De respektive funksjonene og relasjonene konstrueres i annenordens-logikk, og kan vises å være entydig bestemte ved å bruke peanoaksiomene.
Addisjon
Addisjon er en funksjon som tilordner to naturlige tall (to elementer i N) til et annet naturlig tall. Den er definert rekursivt som: For eksempel, structure (N, +) er en kommutativ semigruppe med identitetselement 0. (N, +) er også en cancellative magma, og derfor embeddable i en gruppe. Den minste gruppen som inneholder N er de hele tallene.
Multiplikasjon
På tilsvarende måte er multiplikasjon en funksjon som sender to naturlige tall til et annet. Gitt addisjon, så kan den defineres rekursivt som: Det er lett å se at å sette b lik 0 gir det multiplikative enhetselemenet: Videre, multiplikasjon distribuerer over addisjon: Så, (N, +, 0, ·, 1) er en kommutativ semiring.
Ulikheter
Den vanlige total order relasjonen ≤ på de naturlige tallene kan defineres som følger, idet vi antar at 0 er et naturlig tall: Denne relasjonen er stabil under addisjon og multiplikasjon: for, hvis a ≤ b, så: Følgelig er strukturen (N, +, ·, 1, 0, ≤) en ordered semiring; fordi det ikke finnes noe naturlig tall mellom 0 og 1, er den en diskret ordnet semiring. Induksjonsaksiomet formuleres noen ganger på den følgende sterke måten, som gjør bruk av ordningen ≤: Denne formen på induksjonsaksiomet er en enkel konsekvens av standardformuleringen, men er ofte bedre egnet til å resonnere om ordenen ≤. For eksempel, for å vise at de naturlige tallene er velordnet—enhver ikketom delmengde av N har ett minste element—så kan en tenke som følger. La en ikketom X ⊆ N være gitt og anta at X ikke har noe minste element. Så, ved det sterke induksjonsprinsippet, for enhver n ∈ N, n ∉ X. Thus, X ∩ N = ∅, som motsier at X er en ikketom delmengde av N. Derfor har X et minste element.
Tumbuka (folk)
Tumbuka er en bantuspråklig folkegruppe i områdene rundt Mzuzu i Malawi, øst i Zambia og sør i Tanzania.
Tumbukaenes opprinnelse antas å ha vært i Kamerun, hvorfra de innvandret en gang mellom 1200- og 1500-tallet. På 1600- og 1700-tallet fulgte flere bølger innvandrende fra nord og nordvest som bosatte seg blant tumbukaene og tok til seg deres språk og tradisjoner. På midten av 1800-tallet erobret ngunier fra Natal området. De begynte også å tale tumbuka (ChiTumbuka).
Tumbukaene er for det meste jordbrukere, dyrker mais og tobakk og driver kvegdrift. Deres antall i Malawi anslås til 750.000 til en million. I Zambia kan det være 400.000. Johnstone/Mandryk (2001) skriver 940.000 og 392.000. Tumbukaene legger vekt på god utdannelse, men mange av de best utdannede flytter fra det nordlige Malawi for å arbeide i Lilongwe eller Blantyre.
Jørgen Dobloug
Jørgen Dobloug (født 23. april 1945, død 16. januar 2018 ) var en norsk kunstner, basert i Düsseldorf og Oslo.
Han studerte ved Staatliche Kunstakademie Düsseldorf (1971–1978) under Professor Joseph Beuys. Dobloug reiste ut av landet og fra det han kalte et rigid kunstskolesystem, for å finne sin egen vei. Doblougs arbeider er vist på en lang rekke utstillinger, både i Norge og i utlandet.
Hans verk er hovedsakelig akrylmalerier som viser enten abstrakte motiv eller hoder/ansikter. Det er humor i arbeidene, tildels med motstridende elementer i både motiv, komposisjon og fargevalg. Arbeidene varierer fra strenge geometriske malerier, inkludert grid-mønster, til lekne malerier utført med et røft, nærmest ekspressivt, strøk. Det er også en konseptuell side ved kunstnerskapet, uten at dette er det dominerende elementet i arbeidene hans.
Dobloug ble tildelt Statens Garantiinntekt for Kunstnere fra 1995.
Wang Mengjie
Wang Mengjie (født 14. november 1995) er en kinesisk volleyballspiller.
Hun representerte Kina under Sommer-OL 2020 i Tokyo, hvor laget hennes ble utslått i gruppespillet.
Odilo av Cluny
Odilo (født 961 eller 962 på slottet Mercœur ved Saint-Cirgues i Haute-Loire i Frankrike; død 1. januar 1049 i Souvigny) var cluniasensermunk og den femte abbed av Cluny fra 994 til 1049. Odilo ble helligkpret; hans minnedag var 2. januar,, i Cluny feires han nå 19. januar og i Sveits 6. februar. Andre steder er minnedagen 11. mai.
Bakgrunn
Odilo stammet fra adelen, adelsfamilien Mercour i Auvergne.
Som kannik ved katedralen i Saint-Julien ved Le Puy førte han først det den gang vanlige livet for en rik kirkefyrste, som ikke forsaket noe. Allerede her lærte han å kjenne den hellige Majolus, abbed i klosteret Cluny i Burgund, og kanskje var det dette møtet som gjorde at han erkjente at han befant seg på feil vei. Men det var ikke lett for ham å bestemme seg for å tre inn hos de svarte benediktinerne (Ordo Sancti Benedicti - OSB) i Cluny. Det var først da han vendte seg til abbeden av St. Bénigne i Dijon for å få råd, at noen klarte å få ham til å ta en avgjørelse.
Abbed
I 991 trådte han inn i klosteret i Cluny, og der ble han allerede i mai 993 koadjutor for abbed Maiolus, og etterfulgte denne som abbed den 11. mai 994.
Odilos politiske anliggender var fremfor alt Gudsfreden, det vil si bestemte hellige tider – for eksempel kirkelige høytider – da kamp og strid ikke måtte forekomme, og kirkens frihet (libertas ecclesiae), og avskaffelsen av egenkirkesystemet. Cluny og dets filialklostre skulle kun understilles Paven. Cluny ble eksempt i 998, noe som var nytt og banebrytende den gang; 38 klostre var da allerede filialisert.
Allesjelersdagen går tilbake til abbed Odilo - fra 1028/30 var den foreskrevet for Cluny.
I 1033 ble Odilo etter at erkebiskop Burchard døde (22. juni) valgt til erkebiskop av Lyon. men han avviste valget og embedet; han cvar fremfor alt en bønnens og askesens mann.
Dannelse og utdannelse av munkene i clyny-klostrene lå ham sterkt på hjertet.
Helligkåring, levninger
Odilo ble helligkåret i 1345. Hans relikvier ble skrinlagt i 1345, men sammen med Majolus' jordiske rester ble de brent i Souvigny under den franske revolusjon i 1793 «på Fedrelandets alter».
Primno abyssalis
Primno abyssalis er en art av plankton innenfor Phrosinidae-familien - en Hyperiidea-gruppe av amfipoder. Arten lever kun i saltvann.
KNX
KNX er en ISO-standard (ISO/IEC 14543-3) for hjemme- og bygningsautomasjon, og brukes hovedakelig til kablet lysstyring, samt annen bygningsautomasjon som for eksempel styring av persienner og innsamling av data fra sensorer. Det er en protokoll for nettverkkommunikasjon basert på OSI-modellen. Standarden administreres av KNX Association. Det finnes også en trådløs variant, kalt KNX-RF. KNX er en royalty-fri åpen standard, og tilgang til KNX spesifikasjonene er dermed ubegrenset.
Historie
KNX, som er en forkortelse av det latinske ordet connexio (forbindelse), er resultatet av en sammenslåing av de tre tidligere standardene European Home Systems Protocol (EHS), BatiBUS og European Installation Bus (EIB).
Standarden administreres av KNX Association cvba, en ikke-kommersiell organisasjon underlagt belgisk lov som ble dannet i 1999.
Den 1. oktober 2014 kom versjon ETS5 av parameteriseringsverktøyet for KNX-installasjoner.
Den 20. oktober 2020 feiret KNX 30 år.
Mottagelse
KNX anses som en godt etablert standard, særlig til profesjonell lysstyring av kontorer og lignende.
Sikkerhet
KNX kan være sårbare for angrep dersom det er satt opp feil. Eksempler på dette kan være dersom KNX-prosjekter ligger med åpne IP-porter ut mot internett.
Amt Rosenberg
Amt Rosenberg (ARo) i snevrere forstand var en avdeling for kulturpolitikk og overvåkingspolitikk understilt den nazistiske sjefsideologen Alfred Rosenberg. Den ble opprettet i 1934 i forbindelse med at han ble utnevnt til lederens representant for overvåkingen av hele den intellektuelle og ideologisk opplæring og utdanning av NSDAP (DBFU, für Der Beauftragte des Fuehrers) under navnet Dienststelle Rosenberg (DRbg) i Margaretenstrasse 17 i Berlin-Tiergarten (rett overfor Matthäuskirche i diplomatkvarteret).
På grunn av det lange navnet til Rosenbergs DBFU-Dienststelle (Amt des Beauftragten des Führers für die Überwachung der gesamten geistigen und weltanschaulichen Erziehung der NSDAP), ble også forkortelsen Reichsüberwachungsamt benyttet fra 1934 og utover.
Litteraturen kjenner også begrepene Überwachungsamt Rosenberg og ganske enkelt Überwachungsamt
Siden etterkrigstiden har begrepet Amt Rosenberg også blitt brukt som en samlebetegnelse for forskjellige Rosenbergs embeter som han opprettholdt mellom 1928 og 1945 i Weimarrepublikken og under den nasjonalsosialistiske æra. I tillegg til Außenpolitischen Amt der NSDAP (APA) tregnes da også Kampfbund für deutsche Kultur (KfdK) og underbruket NS-Kulturgemeinde (medregnet KdF-Theater og Reichsverband Deutsche Bühne).Også det APA-tilsluttede Nordisched Gesellschaft såvel som Hohe Schule og Einsatzstab Reichsleiter Rosenberg (ERR).
Historikeren Reinhard Bollmus Reichsministerium für die besetzten Ostgebiete (RMfdbO), ettersom det her dreide seg om en statlig organisasjon.
The Turning
The Turning er en australsk antalogifilm basert på en novellesamling av Tim Winton. Filmen hadde premiere under Melbourne International Film Festival 3. august 2013. Den ble også vist under filmfestivalen i Berlin i 2014. 18 forskjellige regissører stod bak de 18 kortfilmene, og Mia Wasikowska, David Wenham og Stephen Page debuterte alle som filmregissør. Cate Blanchett planla også å regissere en av kortfilmene, men valgte å spille i en istedenfor. Rose Byrne vant den australske filmprisen AACTA Award for arbeidet sitt i filmen.
The Turning fikk god kritikk og har 88 % på Rotten Tomatoes.
Nóra Edöcsény
Nóra Edöcsény-Hóbor (født 2. februar 1974) er en ungarsk tidligere triatlet.
Hun representerte landet sitt under Sommer-OL 2000 i Sydney, der hun ble nummer 19.
Alican Kaynar
Alican Kaynar (født 30. oktober 1988) er en tyrkisk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 18.
Under Sommer-OL 2020 i Tokyo som ble arrangert i 2021, ble han nummer 8.
29 Commando Royal Artillery
29 Commando Royal Artillery er et regiment i British Army, dannet i 1947 som en del av Royal Artillery. Regimentets rolle er å gi ildstøtte til 3 Commando Brigade, som er kampforbandet i Royal Marines.
Regimentet er bestykket med L118 skyts og har som spesialkompetanse artillerioppgaver i amfibiske og arktiske miljøer samt fjell-, jungel og ørkenkrigføring. Det har også artillerijegere som er trent på innsettelse ved bruk av helikopter, båt, fallskjerm, ski og kjøretøy. Det har en størrelse på ca. 500 mannskaper og består av fem batterier:
Eduard Skornjakov
Eduard Skornjakov (russisk: Эдуард Михайлович Скорняков; født 16. oktober 1980) er en russisk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 17.
«En italiensk kvinne med barn ved et vannløp»
«En italiensk kvinne med barn ved et vannløp» (estisk: «Itaallanna lastega ojal») er et maleri fra 1862 av den estiske maleren Johann Köler. Det tilhører Eesti Kunstimuuseum og blir utstilt i Kumu kunstmuseum, Tallinn.
Margret Hagerup
Margret Hagerup (født 8. juni 1980) er en norsk politiker (H) og stortingsrepresentant for Rogaland siden 2017.
Hagerup er utdannet i personalledelse (bachelor) og endringsledelse (master) fra Universitetet i Stavanger, fullført i 2011. Hun har arbeidet med personalledelse i ASKO. Hun har vært lokalpolitiker i kommunestyre og formannskap i Time kommune fra 2011.
Liu Yanhan
Liu Yanhan (født 19. januar 1993) er en kinesisk volleyballspiller.
Hun representerte Kina under Sommer-OL 2020 i Tokyo, hvor laget hennes ble utslått i gruppespillet.
Yao Di
Yao Di (født 15. august 1992) er en kinesisk volleyballspiller.
Hun representerte Kina under Sommer-OL 2020 i Tokyo, hvor laget hennes ble utslått i gruppespillet.
Helme kommune
Helme kommune er en tidligere landkommune i Valga fylke i Estland, på grensen til Latvia. Kommunen lå helt vest i fylket og administrasjonssenteret var byen Tõrva som var en egen kommune, og som Helme kommune helt omkranset. Kommunen har cirka 2 525 innbyggere og et areal på 313 km². Folketallet er stabilt.
De største tettstedene utenom Tõrva (3.163 innb, egen kommune), er Linna med 475 innbyggere, og Helme med 178 innbyggere, som er en landsby (alevik).
Det er berømte huler i nærheten av Helme landsby.
Quick Chek New Jersey Festival of Ballooning
Chek New Jersey Festival of Ballooning har vært arrangert årlig på Solberg–Hunterdon Airport Airport i Readington Township, New Jersey siden 1983. Hovedsponsor er Quick Chek Food Stores. I 2012-festivalen deltok om lag 125 spesielt formede og sports varmuft ballonger. Det var også musikkonserter, håndverkere og leverandører, mat og fyrverkeri, som tiltrakk mer enn 175 000 tilskuere. Det deltok mer enn femti utstillere.
Festivalinformasjon og historie
I 1983 bragte Bill Lewis, som arbeider i USA Today  omtrent ti varmluftsballonger til Union 76 Truck Stop på Interstate 78 i New Jersey etter det første arrangementet. Etter to år flyttet festivalen til sitt nåværende sted på Solberg Airport, der det vokste til 40-50 ballonger og 30 000-40.000 tilskuere. I 1993 kjøpte Howard Freeman og John Korff New Jersey Festival of Ballooning og inngikk en langsiktig avtale med Solberg Airport, samme år som de sikret seg en langsiktig sponsoravtale med QuickChek. I dag er festivalen blitt den største begivenhet i New Jersey og den største sommerballong festival i Nord-Amerika.
En del av inntektene fra festivalen blr donert til Children's Miracle Network, som driver tre pediatriske sykehus i New Jersey.
Jomfru-ritualet
Siden 2004 har festivalen ansatt en jomfru for å utføre et ritual for å sikre godt vær for festivalen. Det har fungert bra i de tre siste årene. Freeman, en av arrangørene hevder at ritualet kommer fra Singapore. Det innebærer å ha en jomfru til kjøre en golfcart til hvert av de fire hjørnene av festival-området. I hvert hjørne plukker hun opp blader med gress, mumler noen tilfeldige ord, skjærer hele løk og paprika med en kniv, så stikker hun kniven og den oppskårne løk og paprika i bakken.
Jomfruen i 2007, Victoria Brumfield (født 1979), sa det er en blanding av «uskyldig moro og skam» og at «hvis det ikke regner, er det ikke min skyld og jeg kan ikke klandres. Jeg venter til jeg er gift, og ingen har fridd ennå». Hun er en hengiven mormoner.
EM i vektløfting 2018
EM i vektløfting 2018 ble arrangert i București i Romania fra 26. mars til 1. april 2018.
Alpha
Alpha er et engelsk mannsnavn dannet av det greske bokstaven alfa.
Utbredelse
Alpha er vanlig i mange land i Afrika, spesielt i de sørlige delene av Vest-Afrika og Øst-Afrika.
Kjente personer med navnet
Personene i listen er ordnet kronologisk etter fødselsår.
Football League 3. divisjon sør 1922–1923
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Wang Yuanyuan
Wang Yuanyuan (født 14. juli 1997) er en kinesisk volleyballspiller.
Hun representerte Kina under Sommer-OL 2020 i Tokyo, hvor laget hennes ble utslått i gruppespillet.
Piotr Kula
Piotr Kula (født 23. mai 1987) er en polsk seiler som spesialiserer seg i finnjolle. Under Sommer-OL 2012 i London representerte han landet sitt, der han ble nummer 16.
Li Yingying
Li Yingying (født 19. februar 2000) er en kinesisk volleyballspiller.
In the Company of Actors
In The Company of Actors er en australsk dokumentarfilm fra 2007, produsert av Shark Island Productions og regissert av Ian Darling.
Li Yingying
Hun representerte Kina under Sommer-OL 2020 i Tokyo, hvor laget hennes ble utslått i gruppespillet.
In the Company of Actors
Handling
In The Company of Actors er en dokumentar med de australske skuespillerne Cate Blanchett, Hugo Weaving, Justine Clarke og Aden Young idet de forbereder seg på å sette opp Henrik Ibsens teaterstykke Hedda Gabler i Sydney Theatre Company. Selve premieren skulle avholdes i Brooklyn Academy of Music (BAM) i New York. Dokumentarfilmen skulle gi et innblikk i hvordan skuespillere jobber.
Torunn E. Kvisberg
Torunn Elise Kvisberg (født 8. februar 1967) er lagdommer ved Eidsivating lagmannsrett. Hun har tidligere vært professor ved Høgskolen i Innlandet og tingrettsdommer i Sør-Gudbrandsdal tingrett.
Hun er ekspert på internasjonal barnerett og har ph.d.-grad i rettsvitenskap fra Universitetet i Oslo (2009). Avhandlingen hadde tittelen ''Internasjonale barnefordelingssaker. Internasjonal barnebortføring'' og er utgitt som bok på Gyldendal Norsk Forlag i 2009. Hun utgav også en bok med tittelen ''Internasjonal barnebortføring : med hovedvekt på Haagkonvensjonen av 25. oktober 1980'' på Ad notam Gyldendal i 1994. I 2012 ble hun utnevnt av regjeringen til leder for en arbeidsgruppe som skal se på håndtering av barnebortføringssaker.
Hun har vært politisk aktiv i KrF og har blant annet vært politisk rådgiver i ulike departement i Kjell Magne Bondeviks to regjeringer.
Kvisberg har også advokatbevilling. Som tingrettsdommer var hun administrator i den mye omtalte Vågå-saken.
Juan Foyth
Juan Marcos Foyth (født 12. januar 1998) er en argentinsk fotballspiller som spiller for den spanske klubben Villarreal CF.
Landslaget
Han ble tatt ut i s tropp til VM i fotball 2022 i Qatar.
Karel Otčenášek
Karel Otčenášek (født 13. april 1920 i České Meziříčí i Tsjekko-Slovakia, død 23. mai 2011 i Hradec Králové i Tsjekkia) var en tsjekkisk katolsk prelat og erkebiskop. Han var ved sin død den tjenesteeldste katolske biskop i verden.
Bakgrunn
Karel Otčenášek var sønn av en hjulmakermester. Fra 1931 gikk han på det erkebiskoppelige gymnasium i Praha og begynte å studere teologi i Hradec Králové i 1939. Før krigen brøt ut ble han av biskop Mořic Pícha sendt til Roma for å studere. Der var han ved det pavelige kollegium Nepomucenum og tok lisensgrad i teologi ved det pavelige Lateranuniversitet.
Prest
Otčenášek ble presteviet den 17. mars 1945. Etter krigen vendte han tilbake til hjemlandet og virket som kapellan i Týnec nad Labem, Horní Roveň nær Pardubice, og i Žamberk. Fra oktober 1949 var han viserektor ved prtesteseminaret, som ble oppløst i 1950 av de kommunistiske herskere isom kom til makt ved februarrevolusjonen i 1948.
Biskop under forfølgelsesårene
Biskop Mořic Pícha ble internert i sin residens i begynnelsen av 1950, og kunne ikke utøve sine embedsplikter. Karel Otčenášek da ble apostolisk administrator for bispedømmet Hradec Králové den 30. mars 1950 og med godkjenning fra pave Pius XII hemmelig bispeviet i kappellet i bisperesidensen den 30. april 1950 av biskop Pícha. Paven hadde utnevnt Karel Otčenášek til titulærbiskop av Chersonesus på Kreta og til hjelpebiskop i Hradec Králové og bemyndiget ham til om nødvendig til å overta ledelsen av bispedømmet.
Siden bispevielsen ble utført i hemmelighet og uten samtykke fra statsmyndighetene, ble Karel Otčenášek arrestert og overført til en interneringsleir for prester og ordensfolk i Želiv-klosteret i 1951, der også hjelpebiskopen av Praha, František Tomášek, også satt fengslet. Etter mislykkede forsøk på omskolering ble Otčenášek ført til fengsel Pardubice i 1953 og dømt til 13 års fengsel for høyforræderi i 1954 i Hradec Králové i en rettssak som var blitt forberedt av avhør, isolasjon, og fysisk press.
Han tilbrakte de neste årene i fengslet i Hradec Králové, Mírov, Leopoldov og andre. Selv etter at han ble løslatt ved hjelp av amnesti i mai 1962, fikk han ikke lov til å gjøre pastoralt arbeid og jobbet i et meieri i Opočno til 1965.
Etter en intervensjon fra pave Paul VI fikk han fra 1965 virke som sjelesørger i Trmice nær Ústí nad Labem, men var fortsatt under oppsyn av sikkerhetsmyndighetene og fikk ikke forlate stedet. Under den politiske liberalisering under Alexander Dubček fikk han lov til å arbeide fra 1968 til 1973 i ditt bispedømme Hradec Králové som sogneprest i Hradec Královés forstad Plotiště nad Labem. Selv om han var blitt rehabilitert under Prahavåren i 1968 og dommen fra 1954 var blitt opphevet som ulovlig, fikk han fra 1973 igjen ikke lenger virke i bispedømmet, ettersom de politiske reformene ble trukket tilbake som en del av den såkalte normaliseringen. Biskop Otčenášek måtte da tilbake til den avsidesliggende Trmice, hvor han igjen ble overvåket av statlige sikkerhetstjenester.
Biskop etter Fløyelsrevolusjonen
Først etter Fløyelsrevolusjonen i 1989 var Karel Otčenášek tidlig i 1990 i stand til å tre inn i sitt embede som biskop av Hradec Králové. Ved innselltesen den 27. januar 1990 deltok blant annet p. President Václav Havel og erkebiskopen av Paris, Jean-Marie Lustiger.